Logor Thalerhof

180px|mini|desno|Zarobljenički logor Thalerhof
**Zarobljenički logor Thalerhof** bio je logor koji su vlasti Austro-Ugarske osnovale u blizini Graza, na području današnje općine Feldkirchen bei Graz tokom Prvog svjetskog rata između 4. septembra 1914. i 10. maja 1917. godine. Službeno se zvao *k.k. Internierten-Lager*. Tu su deportirani rusinski () (ukrajinski) stanovnici iz Galicije i Bukovine, koji su navodno ili stvarno simpatizirali ratnog neprijatelja Rusiju.
Već početkom rata u logor je zatvoreno 6700 zarobljenika. Slični logori bili su otvoreni za zarobljene Srbe u Aradu u Rumuniji i Bihaću u današnjoj Bosni i Hercegovini, kao i za Italijane u Linzu. Za razliku od izbjegličkih logora, kojih je bilo oko dvadeset, u zarobljeničkim logorima su uslovi života bili loši. U drugoj polovini rata otvarani su i logori za ratne zarobljenike.

## Historija 
### Osnivanje 
Prva grupa otetih galicijskih rusofila dovedena je u Thalerhof 4. septembra 1914. godine. U Thalerhofu nije bilo kasarni sve do zime 1914/15. Ljudi su ležali pod vedrim nebom, čak i po kiši i snijegu. Zarobljenici su mučeni i premlaćivani. U službenom izvještaju od 9. novembra 1914. navedeno je da je u logoru tada bilo oko 5700 zarobljenika, uključujući oko 2000 Lemka. Bio je to najveći takav logor; u logoru Theresienstadt je tada bilo internirano oko 890 Rusina.

### Stanje u logoru 
180px|mini|desno|Smaknuće u logoru Thalerhof
Smrt u logoru Thalerhof rijetko je bila prirodnog uzroka. Katastrofalni higijenski uslovi ubrzo su doveli do izbijanja epidemija poput kolere i tifusa. Samo u prvoj ratnoj zimi, 1914/15, trećina od 7000 zarobljenika umrla je od tifusa. Za zarobljenike je potpuno izostala bilo kakva medicinska skrb. Hrana je bila vrlo loša i imala je nisku hranjivu vrijednost. Zbog nedostatka posuđa, zatvorenici su morali koristiti svoju odjeću poput šešira ili kapa, kako bi napunili tekućinu nalik na juhu, a pri dodjeli hrane bila je velika gužva. Veliku je ulogu imalo nasilje stražara nad logorašima. Radi zastrašivanja, pred ulazima u kasarne često su ležala krvava tijela, a teško pretučeni ljudi vješani su na stupove.

### Pregled 
mini|180px|desno|Kosturnica na groblju u općini Feldkirchen bei Graz, gdje je sahranjen dio od umrlih zarobljenika logora.
Od 1914. do 1917. ukupno je oko 30.000 ljudi iz istočne Europe (uglavnom Ukrajinaca) bilo internirano u logor Thalerhof. Vojna uprava ih je bila osumnjičila za "rusko prijateljstvo". Od 1917. do 1918. u logoru Thalerhof bilo je smješteno oko 5000 ruskih ratnih zarobljenika. U zimi 1914/15. tamo je umrlo 1380, ukupno 1767 ljudi prvenstveno od epidemije kolere i trbušnog tifusa. Raspravljalo se o tome je li se to stvarno dogodilo za sve ukope ili još uvijek postoje grobovi ispod objekata aerodroma.

### Zatvaranje 
Logor je zatvoren u maju 1917. naredbom posljednjeg cara Karla. Kasarna je stajala do 1936. godine, kada je konačno srušena. 1767 tijela je ekshumirano i pokopano u masovnu grobnicu u obližnjem naselju Feldkirchen bei Graz. Mjesto bivšeg logora sada pripada Aerodromu Graz.

## Recepcija 
## Napomene 
## Literatura 
* 
* 
* Georg Hoffmann, Nicole-Melanie Goll, Philipp Lesiak: *Thalerhof 1914–1936. Die Geschichte eines vergessenen Lagers und seiner Opfer.* In der Reihe: *Mitteleuropäische Studien. Schriftenreihe der Fakultät für Mitteleuropäische Studien der Andrássy Gyula Deutschsprachigen Universität Budapest.* . Band 4. Gabriele Schäfer Verlag, Herne 2010. ISBN 978-3-933337-76-4.

## Vanjski linkovi 
## Reference 
Kategorija:Austro-Ugarska u Prvom svjetskom ratu
Kategorija:Historija Štajerske
Kategorija:Feldkirchen bei Graz
Kategorija:Zarobljenički logori u Prvom svjetskom ratu
Kategorija:Zarobljenički logori u Austriji
Kategorija:Historija Rusina
Kategorija:Zločini u Prvom svjetskom ratu